До Общински съвет
				гр. Болярово

ДОКЛАДНА ЗАПИСКА
от ХРИСТО ДИМИТРОВ ХРИСТОВ – КМЕТ
НА ОБЩИНА БОЛЯРОВО

ОТНОСНО: Промяна на предназначението от земеделска в горска територия на поземлени имоти, които притежават характеристика на гора, осъществявана по реда на чл. 81 и чл. 82 от Закона за горите (ЗГ)
				
	Уважаеми общински съветници,

	Вследствие на пожара, горял през месец юли 2024 год. в землището на с. Воден, пострадаха общински гори върху земеделска територия, представляващи иглолистни култури от бял и черен бор, на възраст от 15 до 50 г., с обща площ от 35,5 ха и общ запас от 9760 пл.м3 стояща маса с клони. Горите са инвентаризирани и описани в ГСП – 2021 г. на община Болярово, утвърден със заповед № РД-10-272/14.11.2022 г. на директора на РДГ Сливен.
	С наше писмо с изх. № 04-00-4/02.01.2025 г. направихме запитване до Изпълнителна агенция по горите (ИАГ), относно законовите норми и правила, които трябва да спазим при усвояване на повредената от пожара дървесина и последващото възстановяване на пострадалите гори. С писмо с рег. индекс ИАГ-464-08.01.2025 г., Изпълнителна агенция по горите ни указа, че трябва да проведем процедура по реда на чл. 81 и чл. 82 от ЗГ за промяна на предназначението от земеделска в горска територия, по искане на собственика. 
	Към момента сме извършили делба на два от големите имоти, които не в цялата си част представляват гора по смисъла на ЗГ и за новите имоти с характеристика на гора и останалите четири имота, получихме съгласувателно Решение № СЗ-12-ОС / 2026 г. от РИОСВ – Стара Загора за преценяване вероятната степен на отрицателно въздействие на инвестиционното предложение. С наше писмо с изх. № 24-00-104/24.04.2026 г. входирахме в РДГ-Сливен изискуемата документация за издаване на становище и изпращане на преписката в ИАГ.
	Предвид разпоредбата на чл. 21, ал. 1, т. 8 от Закона за местното самоуправление и местната администрация (ЗМСМА) и чл. 8 от Закона за общинската собственост (ЗОС) за разпореждането с общинско имущество, каквото е решението за промяна на предназначението на поземлени имоти, следва да има решение на общинския съвет на община Болярово.

	Уважаеми общински съветници, изхождайки от гореизложеното, предлагам Общински съвет – Болярово на основание чл.21, ал.1, т.8 от ЗМСМА, да вземе  следните

Р Е Ш Е Н И Я:

1. На основание чл.8 от Закона за общинската собственост, ОбС Болярово разрешава да се промени предназначението от земеделска в горска територия на следните поземлени имоти – общинска собственост, имащи характеристика на гора по смисъла на Закона за горите, както следва:
- ПИ с идентификатор № 11658.71.17 /номер от предходен план: 071017/ по КК на с. Воден, с площ 111 918 кв.м,  категория 9, НТП „Друг вид земеделска земя“, в м. ЧЕЛИИТЕ, актуван с Акт за общинска частна собственост № 2270/28.03.2006 г.,
- ПИ с идентификатор 11658.71.21 /номер от предходен план: няма/ по КК на с. Воден, с площ 150 452 кв.м,  категория 9, НТП „Друг вид земеделска земя“, в м. ЧЕЛИИТЕ, актуван с Акт за общинска частна собственост № 7441/09.03.2026 г.,
- ПИ с идентификатор 11658.71.23 /номер от предходен план: няма/ по КК на с. Воден, с площ 39 012 кв.м,  категория 9, НТП „Неизползвана нива“, в м. ЧЕЛИИТЕ, актуван с Акт за общинска частна собственост № 7438/09.03.2026 г.,
- ПИ с идентификатор 11658.73.2  /номер от предходен план: 073002/ по КК на с. Воден, с площ 16 426 кв.м,  категория 9, НТП „Друг вид земеделска земя“, в м. ЗИМОВНИКА, актуван с Акт за общинска частна собственост № 545/24.11.1999 г.,
- ПИ с идентификатор 11658.73.3  /номер от предходен план: 073003/ по КК на с. Воден, с площ 33 125 кв.м,  категория 9, НТП „Неизползвана нива“, в м. ЗИМОВНИКА, актуван с Акт за общинска частна собственост № 546/24.11.1999 г.,
- ПИ с идентификатор 11658.73.4  /номер от предходен план: 073004/ по КК на с. Воден, с площ 24 716 кв.м,  категория 9, НТП „Друг вид земеделска земя“, в м. ЗИМОВНИКА, актуван с Акт за общинска частна собственост № 547/25.11.1999 г. 

2. На основание чл.44, ал.1, т.7 от ЗМСМА  възлага на кмета на община Болярово да предприеме необходимите действия по подаване на заявлението за промяна на предназначението на поземлените имоти пред съответните компетентни институции – Регионална дирекция по горите – Сливен, Изпълнителна агенция по горите, Министерство на земеделието и храните, Регионална инспекция по околната среда и водите – Стара Загора и други.

КМЕТ НА ОБЩИНАБОЛЯРОВО: ………………………….	
/ Христо Христов /

